Påssustjåkka

Påssustjåkka (nordsamisk: Bossosčohkka) er et fjell nord for Kebnekaise i svensk Lappland. Fjellmassivet avgrenses av øvre del av dalene Alisvággi i vest og  Visttasvággi i øst. Den høyeste toppen rager 1 935 meter over havet. Sør for denne ligger en lavere topp med høyde 1 839 moh. Fjelltoppen er omkranset av isbreer. Mot sør ligger Östra Bossosglaciären, og i fjellskråningene på nordvest- og østsiden ligger to mindre botnbreer. 

Påssustjåkka ligger i et alpint landskap, men kan enkelt bestiges fra Unna Visttasvággi i nord. Man går opp mot tjernet under botnbreen i nordvest og følger så ryggen mot toppen. Derfra har man en svimlende utsikt mot sør over breskaret på Östra Bossosglaciären mot Šielmmáčohkkas nesten loddrette nordvegg. I øst ser man 1 300 meter rett ned i bjørkeskogen i Visttasvággi. Mot nordvest ser man Storsteinsfjellet i Norge, 30 kilometer unna.

 Se også 
 Liste over fjell i Skandinavia

 Fotnoter 

 Referanser 

Kategori:Fjell i Kiruna kommune
Kategori:Fjell over 1000 meter